1
Ichikolo icha Yeesu Kilisiti
(Luuka 3:23-38)
1Ishi ngamu isha chikolo icha Yeesu Kilisiti#1:1 Bhelenga ingamu iya UKilisiti ku Mashu aMaheesha. yuuyo akafuma mu chikolo icha malafyale uNdaabhiti na mu chikolo icha Abhulahamu.
2UAbhulahamu akamupaapa uIsiyaka,
uIsiyaka akamupaapa uYaakobhu,
uYaakobhu akamupaapa uYuuta na bhoghwamwabho.
3UYuuta akamupaapa uPeelesi nu Seela kwa Tamaali.
UPeelesi akamupaapa uHesolooni,
uHesolooni akamupaapa uAalamu,
4uAalamu akamupaapa uAminandabhu,
uAminandabhu akamupaapa uNaashoni,
uNaashoni akamupaapa uSalumooni,
5uSalumooni akamupaapa uBhoghwasi kwa Lahabhu,
uBhoghwasi akamupaapa uOobheti kwa Luuti,
uOobheti akamupaapa uYeese,
6nu Yeese akamupaapa umalafyale uNdaabhiti.
UNdaabhiti akamupaapa uSolomooni ku mukolo yuuyo akabha mukashi ghwa Uliiya,#1:6 Umukashi ughwa Uliiya Ingamu yaake akabha ghwi Bhatisebha (2 Samweli 12:24-25).
7uSolomooni akamupaapa uLehobhoghwamu,
uLehobhoghwamu akamupaapa uAbhiya,
uAbhiya akamupaapa uAasa,
8uAasa akamupaapa uYoosefaati,
uYoosefaati akamupaapa uYoolamu,
uYoolamu akamupaapa uUsiiya,
9uUsiiya akamupaapa uYootamu,
uYootamu akamupaapa uAhasi,
uAhasi akamupaapa uHesekiiya,
10uHesekiiya akamupaapa uManaasi,
uManaasi akamupaapa uAamoni,
uAamoni akamupaapa uYosiiya.
11UYosiiya akamupaapa uYekoniya na bhoghwamwabho ku kabhalilo kaako abhandu abha Bhaabheli bhakabhakolagha aBhaisilaeli nu kubhuuka nabho mu chiisu chaabho.
12Soona bhwo bhaabhuuka nabho ku Bhaabheli kula,
uYekoniya akamupaapa uSheyalitiyeeli,
uSheyalitiyeeli akamupaapa uSelubhabheli,
13uSelubhabheli akamupaapa uAbhihuti,
uAbhihuti akamupaapa uEliyaakimu,
uEliyaakimu akamupaapa uAasoli,
14uAasoli akamupaapa uSandoki,
uSandoki akamupaapa uAakimu,
uAakimu akamupaapa uEliyuti,
15uEliyuti akamupaapa uEliyaaseli,
uEliyaaseli akamupaapa uMaatani,
uMaatani akamupaapa uYaakobhu.
16UYaakobhu akamupaapa uYoosefu umulume ughwa Maliiya.
UMaliiya ghwe yuuyo akamupaapa uYeesu yuuyo ghwi Mesiiya.#1:16 UMesiiya Kwo kuti, Kilisiti. Bhelenga ingamu iya UKilisiti ku Mashu aMaheesha.
17Po ukufumila kwa Abhulahamu ukufika kwa malafyale uNdaabhiti kukabhaakwo ni mbaapo kalongo na inna (14). Soona ukufumila kwa Ndaabhiti ukufika ku kabhalilo kaako abhandu abha Bhaabheli bhakabhasaamyanga aBhaisilaeli ku chiisu chaabho, kukabhaakwo ni mbaapo inine kalongo na inna. Soona ukufumila ku kabhalilo kaako bhakabhasaamyanga ukufika ukupaapighwa ukwa Yeesu Kilisiti, kukabhaakwo ni mbaapo inine kalongo na inna.
Ukupaapighwa ukwa Yeesu Kilisiti
(Luuka 2:1-7)
18Ukupaapighwa ukwa Yeesu Kilisiti kukabha ulu. Bhwo ungʼina yuuyo ingamu yaake ghwi Maliiya aashingilighwa nu Yoosefu, soona bhwo bhakaali ukweghana, uMaliiya akabhoneka ukuti ali pa bhungʼwamu bhuubhwo akabhwagha ku sila iya Mbepo uMwelu. 19UYoosefu, umulume akabhombagha shiisho shibhaghiile pandaashi pa Chaala, loole atakalondagha ukuti amukoshe isoni uMaliiya. Po akiinongʼona ukumuleka ku bhushiifu.#1:19 Ukukongana ni nyiiho isha Bhayuuta, linga umulumyana nu mulindu bhaashingilana, bhakabhabhelengagha ukuti bheeghi. Loole kakabhaapo akabhalilo aka chinja chooshi icha kulindililana bhwo bhakaali ukweghana. Akabhalilo kooshi ako bhatakiitikishighwanga ukwikala pamupeene ukufika paapo bhakuya pakweghana. Ukumuleka umushingilighwa kukaghelela nu kumusoosha. 20Bhwo akwinongʼona isho, ughwandumi ughwa Malafyale akamwisila mu filoota. Ughwandumi yula akamubhuula akati, “Ghwe Yoosefu, ghwe ufumite mu chikolo icha malafyale uNdaabhiti,#1:20 Bhelenga ingamu iya UNdaabhiti ku Mashu aMaheesha. manye ghwoghopaghe ukumwegha uMaliiya paapo ali pa bhungʼwamu bhuubhwo abhwaghite ku maka agha Mbepo uMwelu. 21Indiapaape umwana umuliisha, nuughwe indiumupe ingamu iya Yeesu,#1:21 UYeesu Ingamu iyi yifumiile mu njugha iya Chihibhuli yiiyo ghwi Yooshwa. Isanusho lyake kwo kuti, UChaala akupoka. paapo indiakabhapokaghe abhandu bhaake ku mbiibhi shaabho.”
22Shooshi isho shikabhombighwa ulwo ukuti ishu lila libhombighwe liilyo uMalafyale uChaala akaliyugha ku sila iya musololi#1:22 Bhelenga ishu ilya Umusololi ku Mashu aMaheesha. ghwake ukuti, 23“Tesha! Umulindu yuuyo ataghonite naalumo nu muliisha, indiakabhe pa bhungʼwamu. Soona indiakapaape umwana umuliisha! Po indibhakamupe umwana uyo ingamu iya Manweli.”#Yesaaya 7:14 Po ilingaanio ilya ngamu iyo kwo kuti, “UChaala ali pamupeene nuutwe.”
24Bhwo uYoosefu aalamusha, akabhomba isa muumwo ughwandumi ughwa Malafyale akamubhuulila, akamwegha uMaliiya ukubha mukashi. 25Loole uYoosefu atakamumanya uMaliiya ukufika akabhalilo aka kupaapa umwana. Po uYoosefu akamwita umwana uyo ingamu iya Yeesu.
unk fuv_Latn lug_Latn bem_Latn dyu_Latn sna_Latn sna_Latn bem_Latn kbp_Latn lug_Latn swh_Latn bem_Latn bem_Latn swh_Latn swh_Latn smo_Latn wol_Latn sna_Latn cjk_Latn kmb_Latn fuv_Latn wol_Latn lin_Latn lin_Latn som_Latn ewe_Latn twi_Latn twi_Latn hat_Latn hat_Latn kmb_Latn som_Latn uzn_Latn sna_Latn sna_Latn sna_Latn fij_Latn fij_Latn swh_Latn swh_Latn xho_Latn gaz_Latn sna_Latn bem_Latn sna_Latn bem_Latn bem_Latn lug_Latn bem_Latn bem_Latn bem_Latn